Bevry rivierstelsels van indringerplante | George Herald
Bevry rivierstelsels van indringerplante
Bevry rivierstelsels in die Suid-Kaap van indringerplante om waternood te verlig. Bestuursplanne vir die beheer van indringerplante by kritiese rivierstelsels onderweg.
Monday, 11 February 2019, 11:32
Calitzdorp Dam en Klip Rivier. Verskeie jare se uiters lae reënvalsyfers is die hoofrede vir die slegte toedrag van watersake, maar dit is ook so dat die Nelsrivier, wat die Calitzdorpdam voed, so oor die jare heen op groot skaal oortrek geraak het met indringerplantegroei. Dié indringerplante gebruik ‘n beduidende hoeveelheid kosbare water en moet uit die rivierstelsels verwyder word.
NASIONALE NUUS - “Klimaatsverandering het reeds sy kloue in die Suid-Kaap ingeslaan. Dit is nou nog meer as ooit tevore vir grondeienaars en grondbestuurders belangrik om drastiese stappe te neem ten einde te verseker dat riviere en opvangsgebiede skoongemaak en indringerplante uitgeroei word,” sê Cobus Meiring van die Suid-Kaap Grondeienaarsinisiatief (SCLI). Meiring was deel van ‘n onlangse feitesending in die streek om te bepaal wat die ekologiese toedrag en impak van die droogte is op riviere in die Suid-Kaap.
Volgens Japie Buckle, tegniese raadgewer van die Departement van Omgewingsake, is verskeie jare se uiters lae reënvalsyfers die hoofrede vir die slegte toedrag van watersake. Hy sê egter die Nelsrivier – wat die Calitzdorpdam voed – het so oor die jare heen op groot skaal oortrek geraak met indringerplantegroei. In die proses is die Nelsrivier lank reeds nie meer ‘n standhoudende rivier nie.”
“Drastiese stappe is nodig om te verseker dat riviere en opvangsgebiede skoon is van indringerplante,” waarsku Meiring.
SCLI en die Tafelbergfonds is tans in ‘n proses om grondeienaars in kritiese rivierstelsels in die Suid-Kaap te help met die ontwikkeling van bestuursplanne ten einde hulle in staat te stel om indringerplantegroei meer doeltreffend te kan bestuur en uit te wis.
Read more about: riviere indringerplante waternood droogte
Posted on: 11:32 Mon, 11 February 2019
I'm a 53 year old woman looking to meet men between the ages of 41 and 58.